დამია

დამია — სოფელი საქართველოში, მარნეულის მუნიციპალიტეტში, დამია-გიაურარხის ადმინისტრაციულ ერთეულში. მდებარეობს ლოქის ქედის ჩრდილოეთ მთისწინეთში, ზღვის დონიდან 620 მეტრზე. მარნეულიდან დაშორებულია 25 კილომეტრით. სოფლის ტერიტორია წინაფეოდალური ხანიდანაა დასახლებული (აღმოჩენილია გორანამოსახლარი, კერამიკული ნაწარმი). შემორჩენილია გვიანდელი ფეოდალური ხანის ეკლესია, რომლის კედლების წყობაში ჩანს ადრინდელი და შუა ფეოდალური ხანის არქიტექტურული დეტალები. დამიის ახლანდელი სომხური მოსახლეობის წინაპრები აქ XIX საუკუნის I ნახევარში დასახლდნენ. საბჭოთა პერიოდში შედიოდა სადახლოს სასოფლო საბჭოში. დემოგრაფია 2014 წლის აღწერის მონაცემებით სოფელში ცხოვრობს 326 ადამიანი. ლიტერატურა ქართული საბჭოთა ენციკლოპედია, ტ. 3, თბ., 1978. — გვ. 354.; ბერძენიშვილი დ., ენციკლოპედია „საქართველო“, ტ. 2, თბ., 2012.; დამიას სურბ სარგისი : (გვიანი შუა საუკუნეები) / გაგოშიძე, გიორგი // მონოფიზიტური ძეგლები საქართველოში : (არქიტექტურა, რელიეფები, წარწერები) : წ. 1: ქვემო ქართლი / გიორგი გაგოშიძე, ნათია ჩანტლაძე. - თბილისი, 2009. - ISBN 978-99940-55-59-3. - გვ. 98. სქოლიო